હાલમાં આઝમ સાચુ બોલે છે તેવુ માની લઈએ તો વણઝારા અને હરેનને કોઈ દુશ્મની ન્હોતી. વણઝારાએ કેમ હરેનની હત્યા કરાવી તે પ્રશ્ન મહત્વનો છે. આપણી શંકા અને સામે આવેલા તથ્યો અમિત શાહ તરફ જઈ રહ્યા છે. આ સ્થિતિમાં તમે કઈ રીતે તેમની સાથે બેસી શકો? માની લઈએ કે વિઠ્ઠલભાઈની જેમ આપણે પણ લડતા લડતા મરી જઈએ, પણ જેમણે હરેનની હત્યા કરી હોવાની આપણને શંકા છે તેની સાથે તમે કેવી રીતે બેસી શકો? કઈ મજબુરી તમને ત્યાં બેસવાની ફરજ પાડી રહી છે? ખબર નહીં કે કઇ મજબુરી છે કે સત્તા લાલસા? આ પત્ર વાંચી માઠુ જરૂર લાગશે પણ વિચાર કરજો મારી વાત ઉપર, મોડુ ક્યારેય થતુ નથી, ભુલ આપણે બધા જ કરીએ છીએ, બસ તેને સુધારી લેવાની તૈયારી આપણી હોવી જઈએ.